**Radek Haas** (s. 5. helmikuuta 2000 Karlovy Vary, Tšekki) on tšekkiläinen jääkiekkomaalivahti, joka edustaa kotimaassaan Extraliga-joukkue BK Mladá Boleslavia. Hänen hanskakätensä on oikea.

Ura
---

### Seuraura

Haas on BK Mladá Boleslavin kasvatti. Hän siirtyi vain 17-vuotiaana kaudeksi 2017–2018 Suomeen ja Porin Ässien B-nuoriin.

Kaudella 2018–2019 Haas jakoi varsin tasaisesti Ässien A-nuorten torjuntavastuun Kasperi Kotkaniemen kanssa, mutta hänen vastuunsa kasvoi, kun Kotkaniemi nousi seuran SM-liigajoukkueeseen. Kun Ässät oli kaupannut Andreas Bernardin siirtotakarajalla ja Henri Kiviaho oli sivussa, nousi myös Haas SM-liigajoukkueeseen. Hänet merkittiin kakkosmaalivahdiksi Kasperi Kotkaniemelle 6. maaliskuuta 2019 otteluun Tapparaa vastaan. Haas debytoi aloittavana maalivahtina kuitenkin seuraavassa ottelussa 8. maaliskuuta 2019 vieraissa Vaasan Sportia vastaan. Hän torjui Ässien 4–3-tappioon päättyneessä ottelussa 31 kertaa. Mikaela Knip ja Noora Mylläri valitsivat Haasin ottelun Alumnien tähtien kakkostähdeksi. Hän pelasi runkosarjan viimeisten kierrosten aikana kolmessa ottelussa, joista Haas aloitti kaksi.

Alkukaudella 2019–2020 Haas pelasi Ässien A-nuorissa viisi ottelua, kunnes lokakuussa 2019 hän palasi kotimaahansa ja kasvattajaseuransa BK Mladá Boleslavin Extraliga-joukkueeseen. Joukkueen maalivahtivalmentajana toimii Haasin isä Radek Sr. Nuorempi Haas hankittiin Mladá Boleslaviin ensisijaisesti paikkaamaan Jan Růžičkan loukkaantumista.

### Maajoukkueura

Haas on pelannut viisi nuorten ja viisi poikien maaottelua.

Muuta
-----

Haasin isä Radek Sr. toimii BK Mladá Boleslavin Extraliga-joukkueen maalivahtivalmentajana.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2018–2019 | Ässät | SM-liiga | 3 | 0 | 2 | 0 | 143 | 11 | 0 | 3.67 | 84,9 | – | – | – | – | – | – | – | – |

Lähteet
-------

* Radek Haas The Internet Hockey Databasessa (englanniksi)
* Radek Haas Eurohockey-sivustolla (englanniksi)
* Radek Haas *Elite Prospects*. Everysport Media Group AB.  (englanniksi)

### Viitteet

1. 1 2 3  Tilastot *liiga.fi*. Jääkiekon SM-liiga Oy. Viitattu 12.3.2019.
2. 1 2 3 4  Radek Haas *Elite Prospects*. Everysport Media Group AB.  (englanniksi)
3. 1 2  Drbohlav, Vojtěch: Další mladý brankář odchází na zkušenou, Radek Haas bude chytat ve Finsku *bkboleslav.cz*.  20.7.2017. Ml. Bol.:  BK Mladá Boleslav a.s. Viitattu 12.3.2019. (tšekiksi)
4. ↑  Kokoonpanot *liiga.fi*.  6.3.2019. Jääkiekon SM-liiga Oy. Viitattu 12.3.2019.
5. ↑  Otteluseuranta *liiga.fi*.  8.3.2019. Jääkiekon SM-liiga Oy. Viitattu 12.3.2019.
6. ↑  Miettinen, Miska: Liigajoukkueessa piipahtanut pelaaja jättää Suomen – suuntaa takaisin kotimaahansa: "Myönnän sen, etten epäröinyt minuuttiakaan" *suomikiekko.com*.  18.10.2019. Nordic Sport Media. Viitattu 22.11.2019.
7. ↑  Čechová, Jitka: K týmu Bruslařů se připojí devatenáctiletý brankář Radek Haas *bkboleslav.cz*.  17.10.2019. Ml. Bol.:  BK Mladá Boleslav a.s. Viitattu 22.11.2019. (tšekiksi)
8. ↑  Elite Prospects - Radek Haas Team Staff Profile *eliteprospects.com*. Everysport Media Group. Viitattu 22.11.2019. (englanniksi)